Document ID: /roh_data/filtered/fineweb-2-filterrobots_roh.jsonl.gz/15279

Tenor la Suva, l'institut svizzer da las assicuranzas d'accidents pudessi esser che la Suva spargna quest'onn schizunt 21 milliuns francs: La Suva ha gia controllà pli che 45'000 quints staziunars e 10% da quels ha l'institut refusà perquai ch'els cuntegnevan prestaziuns betg includidas.
Las raschuns principalas per refusar ils quints èn:
- Quints memia auts perquai ch'ils ospitals codeschan per sbagl era ina diagnosa secundara che n'ha betg chaschunà custs.
- La Suva retschaiva il medem quint duas giadas.
- Quints che cuntegnan prestaziuns che na stattan betg en connex cun il cas annunzià.
Sustegn da persunas cun experientscha da codar
Questa scuverta ed il fatg che la controlla vegn pli pretensiusa cun il nov sistem da tariffa ha motivà la Suva da sa focussar pli fitg sin ils quints staziunars. I dettia adina puspè cas cumplitgads ch'ins sappia betg giuditgar senza experientscha da codar.
RR novitads 11:00